شعر حزين عن البصرة 2018 , قصائد فخر و حب للبصرة , خواطر شعبية عن مدينة البصرة
صور حب البصرة, شعر عن البصره , قصيدة عراقية
علمني الوكت من أحجي طك بطك
ومازامط جذب لو جان مابيه
ولو ساكت أظل لو أحجي جلمة حك
وما أمشي ابدرب مجهول تاليه
ماكلك غشيم ولآنه المدكدك
أفرزن بالحجي وأفهم معانيه
ولساني عدل والكلمه ماتزلك
والجمله بشفافي تصير ورديه
الرابي اويالبدو بالبن مايشرك
خوفك عالكبر وبحلكه مميه
شفت ناس شكثر ماتمشي بس بالدك
وشفت ناس اعلى راسي اتصير بيريه
آنه ابن التفك لوصار وكت الطك
وآنه ابن الكرم لوضيف مر بيه
ابن شط العرب سباح مايغرك
وأببحر الشعر يرسن قوافيه
ابمنكار الصكر شديت رجل الرك
لان شفت الصكر عالي بشواطيه
عذري الهوى صادق إذا اعشك
وإذا افكر أحب كون الا بصريه
لأن حتى الصخر بالبصره هم يعرك
وتراب الشوارع يحجي أبوذيه
من حقي أفتخر بالبصره ساسي اندك
ومن دون الاسماء البصره علويه
من صار الوطن بالعيد وجهه ازرك
ابدم اكبر ولدهه اتبرعت هيه
البصره أم ولد بالعيد ماصفك
لأن انطه لبلاده جفوفه عيديه
أفصل الليل شيله وشرط ماتعتك
وأصوغ امن الكمر للبصره ترجيه
بالبصره وأحن للبصره وإلهه اشهك
ومابدل الدنيه ابتمره برحيه
شعر, البصرة, حب, مدح, بصرتنا, الفيحاء, قصائد, فخر, اهل, العراق, شعبي, عراقي, خواطر, صور, لهجة, العراق
صدك شطك يبصره امزاعل الماي؟ وصدك من العطش تبجي البساتين؟
صدك تاه الدليل وضيع الراي؟ وشله مركب هوانه ونام عل طين؟
وصدك حملك وكع ويريد تجاي ؟ لجن اهل البخت كلهم مساجين؟
صدك درب الكلافهماله شراي؟ وعله دروب المشوا بعدج تتانين؟
صدك طولج كصر ويريد مشاي؟ اذا ردتياعله صفحتكم تعبرين؟
صدك حيلج وكع والتطلب اهواي؟ وتغفين اعل حدج من تنطرين؟
صدك كدروا عليج وحكموا اعداي؟ وانه الظنيت عمرج ماتذلين؟
كبر حزنج عليجوصار نهاي وحلف بجفوف سعدج ماتصيرين
غدوا اهلج ضعن والموت حداي وانتي مهدلهودومج تلطمين
صدك عشارج ابلواه محتار؟ وصدك حزنان يبجي حي الحسين؟
صدك بطلبعد سيابج اشعار ؟ وهده لنار الزعل كل الدواوين؟
وايامج لطم عاشور جن صار؟ وجنهسه انكتل يابصره الحسين؟
صدك بيج الجهال ابساعت العيد؟ يعايدها الدمع ويجرحالخدود؟
وصدك محد يحط عيديه بالايد؟ وشباج الفرح ليهسه مسدود؟
آنه البصره المدينه الفاضله الفيحاء
آنه الكثر الدمع سولف مصايبها
آنه الحلوه الرقيقه الفاتنه السمراء
آنه المايوم كرهنها حبايبها
آنه العندي كصايب من نخل جيكور
وآمس بآخر حرب كصو كصايبها
آنه المحد لمسني وآنه بنت بيوت
لجل ضلي زلم لزمت شواربها
جم مستكشف ومستشرق ورحال
سولف ماكدر يحصي عجايبها
آنه كبل المدن لوبزغ خيط النور
يجي خيط الشمس بخدودها آيحبها
آنه المالحه الغزرت باالبذات
ياكل خيرها وبليل ينهبها
آنه حروف آبجديه من الالف للياء
وكل علم النحو ماكدر يعربها
آنه الوكلت جاري التمر والجمار
وعيالي كلو بس من نوايبها
آنه حنت الفاو بجف المعرسات
تطيهن فرح ودموعها بخدها
ركظت ابلا وعيه وساعديت الطاح
طحت محد ركضلي وكال آساعدها
آنعد بالتبرع بآول الاسماء
بس وكت العطايه محد آيعدها
آنه آم الصدر آم الفزع خيال
هد بغيرته ومارضه آيلبدها
سستانيه آني وكاظميه غيض
والسستاني آبوها وخالها وجدها
آنه مريم العذره البلكنيسه تنام
مد أيده المسيح وكام كعدها
آنه الماقصرت بالواحد وتسعين
أنطيت الولد من كبل مولدها
آمس علكو ولدي قطع عالحيطان
ومن حزني قطع مصبوغ أسودها
آنه آجمل قصيده بدفتر السياب
يقراها الجبل والهور رددها
كحل عيني غزل ورموشي موالات
وسيوف الكحل برموشي مبردها
آنه بلقيس دوله بحضره سليمان
آنه اول خبر بشفاف هدهد ها
آنه آغنى مدينه وآفقر البلدان
وظل سوط الفقر كل ساع يجلدها
آنه آربات المضايف والحجي الموزون
آنه آم الشعر لوردت تنشدها
ماهزيت آبني ولاغفه بكاروك
صاحتله المنصه وراح يصعدها
خشم سمره وقدر الفشكـ من آيثور
ماحب المواضع ولبد بسدها
المواضع بيه تلبد من يصير آزماط
خاف يكول واحد غيره ماعدها